Diari Oficial de la Generalitat Valenciana


Sumari del DOGV 3308, del 14-08-1998 (1998/6303)

RESOLUCIÓ de 16 de juliol de 1998, de la Direcció General d'Ordenació i Innovació Educativa i Política Lingüística, per la qual es resol la convocatòria de cursos d'especialització en Educació Infantil, Educació Musical, Educació Física, Llengües Estrangeres (anglés), Educació Especial (Pedagogia Terapèutica) i Audició i Llenguatge, dirigits al personal docent d'Educació Infantil i Primària de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3308

Data del DOGV
:   14-08-1998

Secció del DOGV
:   II. AUTORITATS I PERSONAL - D) CURSOS DE FORMACIÓ

Número del document
:   1998/6303


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 16 de juliol de 1998, de la Direcció General d'Ordenació i Innovació Educativa i Política Lingüística, per la qual es resol la convocatòria de cursos d'especialització en Educació Infantil, Educació Musical, Educació Física, Llengües Estrangeres (anglés), Educació Especial (Pedagogia Terapèutica) i Audició i Llenguatge, dirigits al personal docent d'Educació Infantil i Primària de la Comunitat Valenciana. [1998/X6303]
  
Per l'Ordre de 13 de maig de 1998, de la Conselleria de Cultura, Educació i Ciència (DOGV de 25.05.98), es convocaren cursos d'especialització en educació infantil, educació musical, educació física, llengües estrangeres (anglés), educació especial (pedagogia terapèutica) i audició i llenguatge.
  
Acomplits els tràmits requerits en la convocatòria i seleccionats els professors participants segons el que s'indicava en les bases de l'ordre i en els seus annexos i, conforme a la delegació feta pel conseller en la disposició final primera de la mencionada ordre, resolc:
  
Primer
  
Fer públiques les llistes del professorat seleccionat per a participar als cursos d'especialització que figuren a l'annex I i la relació de les sol·licituds denegades, amb indicació de les causes, en l'annex II de la present resolució.
  
Segon
  
En aplicació d'allò que estableix la lletra B) Concurs, de l'apartat deu de les bases de la convocatòria, resten anul·lats, per no arribar al mínim de 20 participants seleccionats, els cursos d'especialització de:
  
Llengües Estrangeres (Anglés), Alacant
  
Educació Musical
  
Els sol·licitants d'aquests cursos que consten en la llista d'admesos no hauran de tornar a fer la prova d'accés, si de cas sol·liciten de participar en un curs de la mateixa especialitat en la pròxima convocatòria de cursos d'especialització d'aquesta Conselleria.
  
Tercer
  
Contra la present resolució, que esgota la via administrativa, es podrà interposar un recurs contenciós administratiu davant el Tribunal Superior de Justícia de la Comunitat Valenciana en el termini de dos mesos des de la publicació, prèvia comunicació a la Conselleria de Cultura Educació i Ciència, segons els articles 110.3 de la Llei 30/1992 de 26 de novembre de Règim Jurídic de les Administracions Públiques i del Procediment Administratiu Comú i els articles 57 i 58 de la Llei Reguladora de la Jurisdicció Contenciosa Administrativa.